Morné op sy kop | Rapport
Kop & Hart: My mentor, prof. Julian Müller
Tydens my teologiese studies aan die Universiteit van Pretoria, was my praktiese teologie dosent een van my gunstelinge. Sy naam is prof. Julian Müller.
Aussieboer: Verkrampte SA rugby kort dinamiet Die Bokke van 1987 sou ‘n besliste kans gehad het, maar 1991 s'n – ek het ‘n beter kans om pregnant te raak as wat hul sou kon wen!
Morné op sy kop
Marcell Coetzee, bul-flank van die Bokke, skuur gister oor die Argentynse doellyn vir sy drie. In die agtergrond sit Bok-vleuel Bryan Habana hand by. | Foto: Christiaan Kotze
Jy kan jouself amptelik ophou bekommer oor Morné Steyn se spelpeil.Die Springbok-losskakel was gister hier pure generaal onderweg na sy span se oorwinning met 27-6 oor Argentinië in hul afskopper in die nuwe Rugby-kampioenskap. Sy opsies was netjies, sy taktiese skopwerk haas onberispelik en sy stelskoppe, waaroor baie drukkersink reeds dié seisoen verkwis is, was nommerpas. Twee van hulle is boonop van diep in die hoekie oorgeklits.Die beskeie Steyn self sal sekerlik die lof aan sy voorhoede toeswaai, wat hom van ’n puik platform voorsien het – en waaragter Francois Hougaard ’n netjiese wedstryd gespeel het.Dis só dat dié ’n bra jong, onervare Springbok-agttal is, maar soos die ervaring kom, gaan hulle een van die mees gevreesde faktore in wêreldrugby word.Die talent, werkywer en pure tafgeid van spelers soos Marcell Coetzee en Eben Etzebeth, nog maar aan die begin van hul loopbane, voorspel ’n blink toekoms. Nie dat dié twee ál was wat uitsondering verdien nie. Daar was g’n swak skakel in die Bok-pak nie, al was hulle die haker Bismarck du Plessis vroeg kwyt met ’n kniebesering.Bismarck se besering bring mee dat die Bokke skielik ’n ligte haker-krisissie het, met Chiliboy Ralepelle reeds op die krukkelys. Adriaan Strauss was egter, soos verwag is, puik in Du Plessis se plek.Dit was beswaarlik ’n aantreklike toets, maar die Springbokke het vroeg al hul stempel op die spel afgedruk en was feitlik deurgaans baas in terme van gebiedsvoordeel en balbesit. En die opgestapelde druk wat so kenmerkend van goeie Springbok-spanne is, het sy tol onder die besoekers geëis.Daar was ’n hele paar ongedwonge foute en die Poemas het selfs ’n klompie vryskoppe afgestaan in die skrums, hul tradisionele sterkpunt. Dié keer het oorywerigheid en waarskynlik senuwees hulle ’n paar maal te vroeg sien ingaan.Maar daar is rede om te glo dat Argentinië mettertyd ’n waardevolle toevoeging tot Sanzar-rugby sal word.Gister was dit merendeels hul puik rolmaal en hul losskakel, Juan Martín Hernandez, wat vrae aan die tuisspan gestel het. Hernandez se hangskoppies was so geniepsig as altyd, maar Zane Kirchner het ’n puik agtermiddag gehad en hulle feitlik klokslag skadeloos gestel. Maar moenie verbaas wees as veral Australië in die baie nabye toekoms knor teen die einste groentjies nie.Die Bokke se resep was dieselfde ene wat ons teen Engeland gesien het, met die harde voorspelers wat die bal met elke kontak ’n bietjie vinniger gemaak het terwyl hulle die Poema-verdediging in die proses ingesuig het.Dís ’n aanskoulike en belowende manier van speel, maar die groot toets wag teen die Suidelike Halfrond se ander reuse.Tog – jy kan net speel teen wie voor jou is – en gister het Suid-Afrika dié toets vroeg in die sakkie gehad, hoewel die Bokke dalk vanoggend daaraan dink dat ’n bonuspunt-drie in dié wedstryd beslis baie moontlik was.Dit was solied eerder as skouspelagtig, maar dis ’n bra nuwe span en, as al die kombinasies lekker begin vlot en die manne mekaar se spel leer verstaan, is daar g’n rede waarom skouspel nie ook binnekort op die spyskaart sal wees nie.
Die Haaie moes Saterdagaand hier op Kingspark diep delf om vanoggend op ’n vliegtuig Christchurch toe te kon klim vir die halfeindstryd van die Super-reeks teen die Crusaders. Proteas nie peuter-boewe, sê breier
Die Suid-Afrikaanse krieketspan is níé besig om ’n reputasie te kry as bedrieërs nie. Só het afrigter, Russell Domingo, gister geskerm nadat Vernon Philander beboet is vir balpeutery.
‘Moenie my vergeet’ Lambie: Maande op krukkelys frustreer Springbok-losskakel Uit die oog, uit die hart. Patrick Lambie, die Haaie se 23-jarige Springbok-losskakel, kan verskoon word as hy voel hierdie gesegde is spesifiek op hóm van toepassing.
Model Behati en sanger Adam trou
Taks: Nando’s (se boudjies) brand
Vrou byt man oor sy hond
Skip se 'vaart na nêrens'
Maak geldseker voordat jy skei
Sales Representatives: Hatfield
PretoriaCapital GrowthR1 500 - R4 000 Per Week
Marketing & Development Trainee Manager
Free State JobsPretoria JobsDurban Jobs
Banking JobsHealthcare JobsLegal Jobs